《闻仰山禅师往曹溪因赠》
唐代·张乔

曹溪松下路，猿鸟重相亲。四海求玄理，千峰绕定身。

异花天上堕，灵草雪中春。自惜经行处，焚香礼旧真。

作者简介：（生卒年不详)，今安徽贵池人，懿宗咸通中年进士，当时与许棠、郑谷、张宾等东南才子称“咸通十哲”黄巢起义时，隐居九华山以终。其诗多写山水自然，不乏清新之作，诗清雅巧思，风格也似贾岛。